Jegyzőkönyv
  

Készült: 2013. március 27-én a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László



Varga Attila

                       Boskóné Dr Tabányi Annamária jegyző

                       Pető Zsolt     

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 15 órakor.

Javaslatot tesz az ülés napirendjére.

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
93/2013.(03.27.) határozata
Napirend elfogadása

Kunpeszér Község Önkormányzat Képviselő-testülete 2013. március 27. napján megtartott ülésének napirendjét a következők szerint határozza meg: 

1. KESZI szakosított feladatellátás térítési díjainak elfogadása

Előadó: polgármester

2. KESZI Idősek klubja feladatellátás térítési díjának elfogadása

KESZI Szociális étkeztetés feladatellátásának térítési díjának elfogadása
Előadó: polgármester

3. KESZI Házi segítségnyújtás feladatellátás térítési díjainak elfogadása
Előadó: polgármester

4. KESZI Szociális étkeztetés feladatellátásának térítési díjának elfogadása

Előadó: polgármester

5. KESZI jelzőrendszeres házi segítségnyújtás feladatellátás térítési díjainak elfogadása

Előadó: polgármester

6. Bölcsődei ellátás igénybevételéről és térítési díjáról szóló rendelet jóváhagyása
Előadó: polgármester

7. A gyermekjóléti és a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló rendelet-módosítás jóváhagyása
Előadó: polgármester
8.Könyvtári bútorpályázat benyújtása
Előadó: polgármester

9. Óvoda SzMSz-ének elfogadása

Előadó: polgármester

10.Belső ellenőrzés

Előadó: polgármester

11.Rendezési terv módosítása

Előadó: polgármester

12. Egyéb ügyek

Előadó: polgármester

1.Napirendi pont tárgyalása

KESZI szakosított feladatellátás térítési díjainak elfogadása

Előadó: polgármester
 (Előterjesztés a jkv. 1.sz. melléklete)

A polgármester ismerteti az írásos előterjesztésben foglaltakat. Javasolja annak elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
94/2013.(III.27.) határozata

Kunpeszér Község Önkormányzat Képviselő-testülete úgy határoz, hogy a KESZI szakosított feladatellátásának térítési díjait az 12/2013. (III.25.) sz. FKDM TKT határozattal megegyezően fogadja el.
Határidő: azonnal

Felelős: Németh László polgármester
2.Napirendi pont tárgyalása
KESZI Idősek klubja feladatellátás térítési díjának elfogadása

Előadó: polgármester

 (Előterjesztés a jkv. 1.sz. melléklete)

A polgármester ismerteti az írásos előterjesztésben foglaltakat. Javasolja annak elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
95/2013.(III.27.) határozata

Kunpeszér Község Önkormányzat Képviselő-testülete  úgy határoz, hogy KESZI nappali  alapellátási feladat intézményi térítési díját a 11/2013. (III.25.) sz. FKDM TKT határozatnak megfelelően (- egységesen 0-Ft/ nap) elfogadja.

Határidő: azonnal

Felelős: Németh László polgármester
3.Napirendi pont tárgyalása
KESZI Házi segítségnyújtás feladatellátás térítési díjainak elfogadása

Előadó: polgármester

(Előterjesztés a jkv. 1.sz. melléklete)

A polgármester ismerteti az írásos előterjesztésben foglaltakat. Javasolja annak elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
96/2013.(III.27.) határozata

Kunpeszér Község Önkormányzat Képviselő-testülete  úgy határoz, hogy a KESZI házi segítségnyújtás alapellátási feladat térítési díjait a 10/2013. (III.25.) sz. FKDM TKT határozatnak megfelelően (egységesen 0-Ft) elfogadja.
Határidő: azonnal

Felelős: Németh László polgármester
4.Napirendi pont tárgyalása

KESZI Szociális étkeztetés feladatellátásának térítési díjának elfogadása

Előadó: polgármester

(Előterjesztés a jkv. 1.sz. melléklete)

A polgármester ismerteti az írásos előterjesztésben foglaltakat. Javasolja annak elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
97/2013.(III.27.) határozata
Kunpeszér Község Önkormányzat Képviselő-testülete  úgy határoz, hogy a szociális étkeztetés feladatellátás térítési díjait  9/2013. (III.25.) sz. FKDM TKT határozatnak megfelelően elfogadja.

Határidő: azonnal

Felelős: Németh László polgármester
5.Napirendi pont tárgyalása

KESZI jelzőrendszeres házi segítségnyújtás feladatellátás térítési díjainak elfogadása

Előadó: polgármester

(Előterjesztés a jkv. 1.sz. melléklete)

A polgármester ismerteti az írásos előterjesztésben foglaltakat. Javasolja annak elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
98/2013.(III.27.) határozata

Kunpeszér Község Önkormányzat Képviselő-testülete  úgy határoz, hogy a KESZI Jelzőrendszeres házi segítségnyújtás alapellátási feladatok térítési díjait a 8/2013. (III.25.) sz. FKDM TKT határozatnak megfelelően (egységesen 0.-Ft) elfogadja.

Határidő: azonnal

Felelős: Németh László polgármester
6.Napirendi pont tárgyalása

Bölcsődei ellátás igénybevételéről és térítési díjáról szóló rendelet jóváhagyása
Előadó: polgármester

(Előterjesztés a jkv. 1.sz. melléklete)

A polgármester ismerteti az írásos előterjesztésben foglaltakat. Javasolja annak elfogadását. 
A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
99/2013.(III.27.) határozata

Kunpeszér Község Önkormányzat Képviselő-testülete úgy határoz, hogy Kunszentmiklós Város Polgármestere által előterjesztett „Kunszentmiklós Város Önkormányzata Képviselő-testületének a bölcsődei ellátás igénybevételéről és térítési díjáról” szóló 2013. április 01-től hatályba léptetendő önkormányzati rendelet-tervezetét elfogadja.
Jelen határozat mellékletét képezi  Kunszentmiklós Város polgármestere által előterjesztett rendelet-tervezet.

Határidő: azonnal

Felelős: Németh László polgármester
7.Napirendi pont tárgyalása

A gyermekjóléti és a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló rendelet-módosítás jóváhagyása

Előadó: polgármester

 (Előterjesztés a jkv. 1.sz. melléklete)

A polgármester ismerteti az írásos előterjesztésben foglaltakat. Javasolja annak elfogadását. 
A Képviselő-testület 4 igen szavazattal az alábbi határozatot hozta:

8.Napirendi pont tárgyalása

Könyvtári bútorpályázat benyújtása
Előadó: polgármester

A polgármester ismerteti a NKA pályázati kiírását. Javasolja  pályázat benyújtását Szakmai eszközfejlesztés, korszerűsítés támogatás céljából. Kéri a testület döntését az önerő vállalásáról és a nevezési díj megfizetéséről.

A Képviselő-testület 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
101/2013.(III.27.) határozata

Kunpeszér Község Önkormányzat Képviselő-testülete  úgy határoz, hogy pályázatot nyújt be a KÖZGYŰJTEMÉNYEK KOLLÉGIUMA NYÍLT PÁLYÁZATI FELHÍVÁSÁRA 2.181.345,- Ft vissza nem térítendő támogatásra Szakmai eszközfejlesztés, korszerűsítés támogatás céljából.

A képviselő-testület 242.372,- Ft saját forrást biztosít a 2013. évi költségvetéséből a tartalék terhére.
A képviselő-testület vállalja bruttó 5.000,- Ft nevezési díj pályázat benyújtásával egyidőben történő megfizetését.

Határidő: azonnal

Felelős: Németh László polgármester
15 óra 30 perckor megérkezik Pető Zsolt.
9.Napirendi pont tárgyalása

Óvoda SzMSz-ének elfogadása
Előadó: polgármester

 (Szmsz a jkv.   Sz. melléklete
A polgármester ismerteti az SZMSZ tervezetében foglaltakat. Javasolja annak elfogadását. 
A Képviselő-testület 4 igen szavazattal az alábbi határozatot hozta:
Kunpeszér Község Önkormányzat Képviselő-testületének
103/2013.(III.27.) határozata
Kunpeszér Község Önkormányzat Képviselő-testülete  a Kunpeszéri Napközi-otthonos Óvoda Szervezeti és működési Szabályzatát valamint Néphagyományőrző helyi programját (2103) megismerte, azt elfogadja.
Határidő: azonnal

Felelős: Németh László polgármester
10.Napirendi pont tárgyalása

Belső ellenőrzés
Előadó: polgármester

A polgármester ismerteti a Vincent Auditor Kft. ajánlatát. Javasolja annak elfogadását és szerződés kötését a belső ellenőrzés ellenőrzési tervben foglaltak szerinti végrehajtására.. 
A Képviselő-testület 4 igen szavazattal az alábbi határozatot hozta:
Kunpeszér Község Önkormányzat Képviselő-testületének
104/2013.(III.27.) határozata
Kunpeszér Község Önkormányzat Képviselő-testülete  úgy határozott, hogy a  146/2012.(X.02.) határozatával elfogadott 2013. évi belső ellenőrzési tervben foglaltak végrehajtására szerződést köt a Vincent Auditor Számviteli és Szolgáltató és Tanácsadó Kft-vel annak 2013. január 17.-én kelt árajánlata alapján, melyben az adóhatósági tevékenység vizsgálatát 75.00,- Ft+Áfa munkadíjért vállalja.

Határidő: 2013. április 20.
Felelős: Németh László polgármester
11.Napirendi pont tárgyalása

Rendezési terv módosítása

Előadó: polgármester

A polgármester elmondja, hogy a képviselő-testület a 130/2012.(VIII.14.) számú határozatával döntött a településrendezési terv módosításáról. Három árajánlat bekérése történt a feladat elvégzésére. Ismerteti az ajánlatokat és közreadja azokat.

Javasolja az Építész-Műhely Kft. ajánlatának elfogadását tekintettel arra, hogy az a legalacsonyabb, valamint arra, hogy a 2003-as rendezési tervet is ők készítették, és így helyismerettel rendelkeznek. 
A Képviselő-testület 4 igen szavazattal az alábbi határozatot hozta:
Kunpeszér Község Önkormányzat Képviselő-testületének
105/2013.(III.27.) határozata
Kunpeszér Község Önkormányzat Képviselő-testülete úgy határozott, hogy Kunpeszér Község településrendezési tervét és helyi építési szabályzatát az épített környezet alakításáról és védelméről szóló 1997. évi LXXVIII. tv. 10. § (2) bekezdésben foglaltakra tekintettel felülvizsgálja. 
A feladat végrehajtására szerződést kíván kötni az Építészműhely Kft-vel (6000, Kecskemét, Wesselényi u. 1., képviseli:Vas Tibor  ügyvezető)
Felhatalmazza polgármestert a szerződés aláírására.

Határidő: 2013. április 15.
Felelős: Németh László polgármester
12.Napirendi pont tárgyalása

Egyéb ügyek

Előadó: polgármester

A polgármester elmondja, hogy a testvérvárosi találkozóra benyújtandó pályázatban van lehetőség fellépő díjának megpályázására is.
A polgármester elmondja, hogy az elmúlt időszak csapadékos időjárásának köszönhetően ismételten problémát okoz a belvíz a település bel-és külterületén egyaránt. Elmondja, hogy három beadvány érkezett az ügyben, melyből egy a belvíz elvezetését, a másik kettő pedig a vízmegtartás szükségességét részesíti előnyben.

Ismerteti a jelen lévő Pető Zsolt kérelmét valamint a beadványt benyújtók nevének ismertetése nélkül ( a kérelemnek megfelelően) a másik két kérelmet, mely a többivel együtt megküldésre került az ADUVÍZIG-hez.

A polgármester elmondja, hogy a kunszentmiklósi és a ráckevei vízügyi hatóság telefonos jelzésére csökkentette a nagy csatorna vízszintjét 55 cm-rel. Kiszedette az áttöltéseket a falut körülvevő csatornákból, így azok nem veszélyeztetik a belterületet. Az átereszeket az önkormányzat kitakaríttatta. A falut kívülről jelenleg nem nyomja belvíz.
Külterületen egyedül a Nyihogóban van nagy területen belvíz. Véleménye szerint annak, hogy a faluban a házak pincéjében víz van, az az oka, hogy Kunpeszér egy kavicsdombon található. Baj akkor van, ha hirtelen nagy mennyiségű csapadék esik, olvadás van és a zsilipek le vannak zárva.

Milon László elmondja, hogy ha elindul a lombosodás, akkor a növényzet jelentős mennyiségű vizet fog felvenni.

Pető Zsolt elmondja, hogy a Sínai csatorna több helyen le van zárva és ez veszélyezteti a belterületet.
Németh László elmondja, hogy az erdő is gátat vet a víznek továbbá a falu és a Sínai csatorna közt található egy másik csatorna is, mely szintén védelmet jelent. Abban azért nincs most víz, mert még nem esett annyi csapadék, hogy ott is megjelenjen.

Pető Zsolt nem ért egyet az imént elhangzottakkal, szerinte a két erdő között jön befelé a faluba a víz. Az említett csatorna csak a vízügyes terveken létezik, de valójában nem készült el.

Milon László elmondja, hogy gravitációs úton az erdőből csak az ellentétes irányba vezethető le a víz.

Pető Zsolt kéri, hogy a falu belvíz-mentesítését oldja meg a Kiskunsági Nemzeti Park, ha a falura duzzasztja a vizet, mivel a tavalyi év száraz időszakában engedélyeztették valószínűleg maguk számára a lezárásokat. Egész Béke utca lakosságát érinti a probléma, az ott lakók egyet értenek a panaszával. 

Németh László elmondja, hogy Kunpeszér olyan mély területen helyezkedik el, hogy mindig lesz a pincékben víz.

Milon László elmondja, hogy akkor kellett volna szólni, amikor a telkeket eladták, már akkor is víz volt a területen.

Pető Zsolt elmondja, hogy csak belvizes időszakban kellene, hogy a csatorna elvezesse a vizet, szárazságban le lehetne zárni.

Németh László elmondja, hogy a falu körüli csatornák nyitottak. A terven szereplő nem megépített csatorna, azért nem lett megépítve, mert nem volt rá szükség.

Pető Zsolt elmondja, hogy ha van vízjogi engedély a Sínai csatornára ( a lezárásra), akkor ezzel a vízzel mindig számolni kell, ezért lentebb kellene engedni benne a vízszintet. A zsilipeknél igaz lent van a víz, előtte lépcsőzetesen meg van fogva. Szabályozottan kellene a vizet megtartani. A házak alapjai vízben állnak.

Kovács Lászlóné elmondja, hogy véleménye szerint sok helyen olyan helyre építettek pincét, ahová nem lett volna szabad.

Pető Zsolt nem tartja szabályosnak és elfogadhatónak, hogy a falu 80%-ának házai, alapjai ½ méteres vízben állnak mivel a KNP homokzsákos lezárásai során nem veszi ezt figyelembe.

Németh László elmondja, hogy az áttöltésekre a KNP valószínűleg megszerezte a vízjogi engedélyeket.

Pető Zsolt elmondja, hogy a helyszíni szemle idejére KNP el fogja vinni a homokzsákokat, ezért sérelmezi, hogy nem volt a probléma felmerülésekor azonnal helyszíni bejárás. Elmondja, hogy bejelentése alkalmával 2010-ben az akkori polgármester és a jelenlegi polgármester is biztatta, így jött létre az érintettek közt a szándéknyilatkozat, melyet jelen kérelméhez is becsatolt.
Németh László elmondja, hogy igen, ez így volt és ennek eredményeként kerültek a zsilipek megcsináltatásra. Véleménye szerint belterületen legfeljebb belvízelvezető árkot lehetne építeni, arra kaphatnánk engedélyt.
Pető Zsolt elmondja, hogy a Béke utca lakossága kiszolgáltatott helyzetben van. Pályázatokkal 2010-ben önkormányzatok sok pénzt nyertek belvízelvezetésre.
Kovács Lászlóné elmondja, hogy természetesen az önkormányzat a lakosság érdekeit szem előtt tartva jár el.

Mivel az ülésnek több napirendje, kérdés és hozzászólás nem volt, a polgármester azt 17 óra 20 perckor bezárta.

 

Km.f.

 


Németh László                             

       Boskóné Dr. Tabányi Annamária


polgármester                                  

                          aljegyző
